SK   SK 
 
 
 EURÓPSKA  
KOMISIA   
V Bruseli 14. 2. 2022  
COM(2022) 44 final  
 
DODATOK K OZNÁMENIU KOMISIE EURÓPSKEMU PARLAMENTU,  
RADE, EURÓPSKEMU HOSPODÁRSKEMU A SOCIÁLNEMU VÝBORU 
A VÝBORU REGIÓNOV  
o stratégii Európskej únie pre región Jadranského a Iónskeho mora   
 
1 ZAČLENENIE SANMARÍNSKEJ REPUBLIKY DO  STRATÉGIE EÚ PRE REGIÓN 
JADRANSKÉHO A IÓNSKEHO MORA  
1. ÚVOD 
V decembri 2012 Európska rada požiadala Európsku komisiu, aby do konca roka 2014 
predložila stratégiu EÚ pre región Jadranského  a Iónskeho mora (EUSAIR). Na základe tejto 
žiadosti Komisia viedla rozsiahle konzultácie so zainteresovanými stranami. Dňa 17 . júna 
2014 prijala oznámenie  o EUSAIR1. 
Následne Rada schválila stratégiu EUSAIR vo svojich záveroch  z 24. októbra  20142 
a „vyzvala všetkých príslušných aktérov, aby ju bezodkladne vykonávali“. Na základe 
dodatku  k oznámeniu  o EUSAIR [COM(2020) 132 final  z 2. apríla  2020] bola do stratégie 
EUSAIR formáln e zahrnutá Severomacedónska republika . 
Všeobecným cieľom stratégie EUSAIR je podporovať udržateľnú hospodársku  a sociálnu 
prosperitu  v regióne,  a to: 
 vytváraním rastu  a pracovných miest , 
 zvyšovaním atraktívnosti, konkurencieschopnosti  a prepojenia regiónu , 
 ochranou životného prostredia, ako aj  
 zabezpečením zdravých  a vyvážených morských  a pobrežných ekosystémov.  
Stratégia EUSAIR napomáha aj proces rozširovania EÚ. Umožňuje piatim krajinám 
západného Balkánu spolupracovať na rovnakej úrovni  s členskými štátmi  a zároveň 
podporovať vykonávanie určitých politík  a stratégií EÚ na makroregionálnej úrovni . 
Vlády krajín, ktoré sú zapojené do stratégie EUSAIR3, sa v záujme dosiahnutia jej cieľov 
zaväzujú zosúladiť svoje priority  a mobilizovať príslušné finančné prostr iedky EÚ  
a vnútroštátne finančné prostriedky na realizáciu akčného plánu4. Cieľom tohto akčného plánu 
je sfunkčniť stratégiu EUSAIR určením konkrétnych priorít (pilierov  a tém) a opatrení pre 
širší región . 
Stratégia EUSAIR je naďalej otvorená pre ďalších partnerov  v regióne. Jadransko -iónska 
rada/zasadnutie ministrov EUSAIR5 z 11. mája  2021 kladne reagovali na žiadosť 
Sanmarínskej republiky  o začlenenie do stratégie EUSAIR. Vo vyhlásení  z Izoly sa Rada 
vyzvala, aby podnikla všetky potrebné kroky na začlene nie San Marína do stratégie EUSAIR 
ako desiatej zúčastnenej krajiny. Všetky štyri členské štáty EÚ, ktoré sa zúčastňujú na 
stratégii EUSAIR, zaslali 15 . júna 2021 portugalskému predsedníctvu Rady list,  v ktorom túto 
žiadosť podporili.  
Rada vo svojich záver och z 18. novembra  2021 uvítala  a prijala žiadosť krajín, ktoré sa 
zúčastňujú na stratégii EUSAIR. Vyzvala Komisiu, aby podnikla potrebné kroky na 
                                                           
1 COM(2014) 357 final zo 17. 6. 2014.  
2 Závery Európskej rady z 23. a 24. októbra 2014 (EUCO 169/14).  
3 Štyri členské štáty EÚ (Chorvátsko, Grécko, Taliansko a Slovinsko) a päť krajín západného Balkánu 
(Albánsko, Bosna a Hercegovina, Čierna Hora, Severné Macedónsko a Srbsko).  
4 SWD(2014) 190 final.  
5 Na politickej úrovni stratégiu EUSAIR a jadransko -iónsku iniciatívu zastupujú ministri zahraničných 
vecí a orgány zúčastnených krajín zodpovedné za finančné prostriedky EÚ. Od prvého výročného fóra 
EUSAIR (ktoré sa konalo 2. – 13. mája 2016 v chorvátskom Dubrovníku) tvoria jadransko -iónsku 
radu/ zasadnutie ministrov EUSAIR.  
 
2 začlenenie San Marína do stratégie EUSAIR, na zmenu stratégie zodpovedajúcim spôsobom  
a na predloženie zmenen ej stratégie Rade6. 
 
2. ZAČLENENIE SAN MARÍNA DO STRATÉGIE EUSAIR  
1. Politické súvislosti  
San Maríno je blízkym susedom  a partnerom EÚ  a zdieľa jej základné hodnoty. Vzťahy 
medzi EÚ  a San Marínom, ktoré boli oficiálne potvrdené  v roku 1983, sú založené na súbore  
bilaterálnych dohôd. Tieto dohody sa týkajú oblastí, ako sú clá, zdaňovanie príjmu 
zo súkromných úspor  a monetárne otázky. Od roku 2015 EÚ rokuje  o dohodách  o pridružení  
s Andorrou, Monakom  a so San Marínom.  V rámci takejto dohody  o pridružení by sa tieto  tri 
krajiny mohli zúčastňovať na jednotnom trhu  a spolupracovať  s EÚ na sprievodných 
politikách . 
Územie San Marína sa vzhľadom na svoj rozmer  a zemepisnú polohu  v regióne Jadranského 
mora prekrýva  s oblasťou,  v ktorej sa vykonávajú projekty, opatrenia  a činnosti  v rámci 
EUSAIR. Vláda San Marína sa plne stotožňuje  s cieľmi stratégie EUSAIR  a so zásadou 
viacúrovňovej  a mnohostrannej spolupráce . 
2. Účasť San Marína na stratégii EUSAIR  
V tomto dodatku  k oznámeniu EUSAIR sa stanovujú úlohy  a povinnosti San Marína  
vo viacúrovňovom riadení stratégie EUSAIR  a jeho vzťahy  s ostatnými zúčastnenými 
krajinami . 
Pokiaľ ide  o San Maríno, účasť na stratégii EUSAIR zahŕňa spoluprácu  a koordináciu  
s ostatnými krajinami  v regióne pri plánovaní vnútroštátnych zdrojov, zdrojov EÚ  a iných 
zdrojov financovania na realizáciu akčného plánu . 
San Maríno bude mať vďaka svojmu začleneniu do stratégie EUSAIR právo zúčastňovať sa 
na riadiacich štruktúrach stratégie EUSAIR vrátane jej politickej, koordinačnej  a operačnej 
úrovne7. 
3. ZÁVERY  
Začlenením San Marína do stratégie EUSAIR sa posilní spolupráca  v regióne Jadranského  
a Iónskeho mora. Posilní sa ním aj partnerstvo  v rámci stratégie EUSAIR  a vzťahy medzi San 
Marínom  a EÚ. 
Účasť na stratégii EUSAIR, za rovnakých podmienok, aké majú všetk y zúčastnené krajiny, 
umožní San Marínu lepšie sa oboznámiť  s mechanizmami riadenia makroregionálnej stratégie 
EÚ. San Maríno zároveň získa skúsenosti  a bude sa angažovať vo vykonávaní politík EÚ . 
Príloha obsahuje novú mapu krajín, ktoré sa zúčastňujú na s tratégii EUSAIR.  
 
 
 
 
                                                           
6 Zasadnutie Rady pre všeobecné záležitosti z 18. novembra 2021.  
7 Zasadnutia ministrov (politická úroveň), správna rada EUSAIR (koordinačná úroveň) a tematické 
riadiace skupiny (operačná úroveň).  
 
3  
 
 
 
MAPA KRAJÍN, KTORÉ SA ZÚČASTŇUJÚ NA STRATÉGII EÚ PRE REGIÓN JADRANSKÉHO A IÓNSKEHO 
MORA